钦定古今图书集成/明伦汇编/官常典/第741卷 > 叶千户 沈队长 汤帅 卢镗
## 钦定古今图书集成/明伦汇编/官常典/第741卷 > 叶千户 沈队长 汤帅 卢镗

按《平湖县志》：“叶千户守御松阳沈队长，嘉兴人也。因
倭寇大肆，侵掠平湖及海盐，杀死居民无数，同汤帅
率兵剿贼三四次，皆获全胜，斩倭寇百数。随议平湖
为郡咽喉，欲建城以守。七月六日，有贼众匿沈姓民
家，汤帅会松阳令罗侯赴剿，火其庐，勇士吴寿升屋，
逐出诸匿贼，斩获数十，馀奔散，渐次擒获。九月十二”
日，起土筑城。是日，贼船十馀只泊乍浦天妃宫，汤帅
会参将卢镗御之。松阳叶千户、沈队长等亦与御贼，
分兵观山等处，大战，斩贼首四十颗。贼极亡命奔杀，
吾兵叶千户、沈队长等四人死之。